ai4bharat/Pralekha huggingface dataset:
نیتی آیوگ
اٹل اختراعی مشن اوروگیان پرسار نے اٹل ٹینکرنگ لیبس اور انگیج ود سائنس کے درمیان اشتراک کا اعلان کیا
نئی دہلی ،23نومبر :نیتی آیوگ کے ایک فلیگ شپ اقدام اٹل اختراعی مشن  نے پیر کو بھارتی حکومت کے سائنس اورٹیکنولوجی کے محکمے ایک خود مختار تنظیم وگیان پرسار کے درمیان اشتراک کااعلان کیاہے تاکہ ایمس کی اٹل ٹینکر نگ لیبس  اور وگیان پرسار کے بات چیت کے منفرد پلیٹ فارم انگیج ودسائنس  کے ساتھ تال میل پید اکیاجاسکے ۔
سائنس کو اشتراک کے ایک حصے کے طورپر اپنانے کے ذریعہ تمام تر اے ٹی ایل +9200سے آراستہ اسکولوں اوران طلباء /اساتذہ اورپرنسپل صاحبان کو مستقل سرگرمیاں کو آن بورڈ لایاجائےگا۔ یہ سرگرمیاں ایسے نکات پرمبنی اجتماعات اورتکثیریت کا راستہ ہموار کریں گی ، جن کی بنیاد پر طلباء اوراساتذہ کو ترغیب فراہم کرنے کے لئے اسناد اورترغیبات فراہم کی جائیں گی جن کا تعلق ایس ٹی ای ایم مواد کے عملی استعمال سے ہوگا۔
‘کلٹی ویٹ ون ملین چلڈرن ان انڈیا ایز نیوٹرک انوویٹرس ’کے ایک نظریے کے ساتھ اٹل اختراعی مشن نے پورے بھارت کے اسکولوں میں 9200+اٹل ٹینکرنگ لیبارٹریز  قائم کی ہیں ۔اے ٹی ایل کااہم مقصد نوجوان ذہنوں میں تجسس ، خلاقیت اورتصورات کو پروان چڑھانااورساتھ ہی ساتھ ڈیزائن مائنڈسیٹ ، کمپیوٹیشنل تھنکنگ ، اڈیپٹو لرننگ ،فزیکل کمپیوٹنگ وغیرہ کے ہنر کی تعلیم دینا ہے ۔
اے ٹی ایل کام کی ایک جگہ ہے جہاں نوجوان ذہن اپنے خیالات ہاتھوں سے کام کو کئے جانے کے ذریعہ اپنے خیالات ونظریات اورسیکھے ہوئے ہنر کو بروئے کارلاتے ہیں ۔ نوجوان بچوں کو ایس ٹی ای ایم  کے عمومی تصورکو سمجھنے کے لئے آلات اورسازوسامان کے ساتھ کام کرنے کا ایک موقع ملتاہے ۔ اٹل اختراعی مشن کے مشن ڈائرکٹرڈاکٹرچنتن ویشنونے اشتراک کا خیرمقدم کرتے ہوئے کہاکہ ‘‘ اے آئی ایم اوروگیان پرسار کے درمیان اشتراک دونوں تنظیموں کے لئے ایک عظیم موقع ہے ، کیونکہ یہ ہماری تعلیمی سرگرمیوں کو جدیدٹکنالوجی کے ساتھ آراستہ کرنے اور احیا میں ایک کلیدی رول اداکریگا ۔اے ٹی ایل کے ساتھ انگیج ود سائنس پروگرام سے ای ٹی ای ایم اختراع کے کلچر کو فروغ دینے میں مدد ملے گی اور ایک ایسے پلیٹ فارم کے طورپر خدمات فراہم ہوں گی جہاں نوجوان ذہن ایجادات اختراع اور زیادہ سے زیادہ اثر کے ساتھ مشترکہ طورپر مشکلات کو حل کرنے پر توجہ مرکوز کئے جانے کے ساتھ تجرباتی تدریسی عمل کا اظہارکرتے ہیں ۔
انگیج ود سائنس انڈیا سائنس اوٹی ٹی چینل پروجیکٹ کا ایک حصہ ہے اور اس کا مقصد بھارت کی ملکیت والے ایس سی ایم اوٹی ٹی چینل انڈیا سائنس ویب سائٹ پر ایس ٹی ای ایم ویڈیومواد کی تشہیر کرنا اور اسے شہرت دلاناہے ۔ ای ڈبلیو ایس کے 10000سے زیادہ آن بورڈاسکول ہیں اور اسکول پرنسپل صاحبان اساتذہ اور طلباء کو نشانہ بناتے ہوئے باقاعدہ سرگرمیاں انجام دی جاتی ہیں ۔ فی الحال ای ڈبلیو ایس سرگرمیاں ہندی اور انگریزی میں دستیاب ہیں جب کہ دیگر بھارتی زبانوں میں بھی توسیع ابھی ہوناباقی ہے ۔ اس موقع پراظہارخیال کرتے ہوئے وگیان پرسارکے ڈائرکٹرڈاکٹرنکل پاراشر نے کہاکہ آج تاثرمرتب کرنے والا ایس ٹی ای ایم مواد جو صارفین سے متعلق ہوتاہے وہ بین اثراتی مطالبات کا حامل ہوتاہے اور عملی طورپر اس کا ایک لازم حصہ بنناچاہتاہے ۔بھارت کی سائنس اوٹی ٹی چینل کی پیشکش کرنے والے کے ساتھ سائنس کی باہم اثرپذیرسرگرمی کے ساتھ وگیان پرساربھارت کی اولین باہم اثرپذیراوٹی پی چینل کی تخلیق کے لئے تیارہے اور اٹل اختراعی تجربہ گاہوں کے ساتھ اشتراک اسکولوں کو ایس ٹی ای ایم مواد کے استعمال اور ان کی باہم اثرپذیری کے معاملے میں کثیر پہلوی اثرانگیزی کی سہولت فراہم کرے گا۔
اس تقریب میں انگیج ود سائنس کی مشہور ومعروف برانڈ ایمبیسڈر شخصیت جناب شرمن جوشی نے بھی شرکت کی ۔
مکانات اور شہری غریبی کے خاتمے کی وزارت
پی ایم سوندھی اسکیم کے تحت پانچ لاکھ سے زائد درخواستیں موصول ہوئیں
اسکیم کے تحت منظور شدہ قرض کی تعداد ایک لاکھ سے متجاوز
نئی دہلی ، 12 اگست، 2020 / پی ایم اسٹریٹ وینڈرس آتم نربھر ندھی  اسکیم کے تحت دو جولائی 2020 کو قرض دینے کا عمل شروع ہونے کے 41 دن کے اندر ہی منظور کئے گئے قرضوں کی تعداد اور اس اسکیم کے تحت موصول درخواستوں کی تعداد بالترتیب 1 لاکھ اور 5 لاکھ سے تجاوز کرگئی ہے۔ پی ایم سوندھی اسکیم شروع ہونے سے سڑک پر ریہڑی لگا کر اپنا کاروبار شروع کرنے والوں کے بیچ کافی جوش وخروش دیکھا گیا ہے جو کووڈ۔ انیس لاک ڈاؤن کے بعد اپنے کاروبار کو دوبارہ شروع کرنے کے لئے سستی ورکنگ پونجی قرض کی تلاش کر رہے ہیں۔
ہاوسنگ اور شہری امور کی وزارت کے ذریعہ پی ایم سوندھی اسکیم کا آغاز ’آتم نربھر بھارت مہم‘ کے تحت کیا گیا تھا۔ اس کا مقصد شہری علاقوں اور اس کے آس پاس کے نیم۔ شہری، دیہی علاقوں کے تقریبا 50 لاکھ اسٹریٹ وینڈر  کو کووڈ۔ انیس لاک ڈاون کے بعد پھر سے اپنا کاروبار شروع کرنے کے لئے بغیر کسی کی ضمانت کے 1 سال کی مدت کے لئے 10،000 روپے تک کی ورکنگ پونجی قرض کی سہولت فراہم کرنا ہے ۔ اس کے تحت قرض کی باقاعدہ دوبارہ ادائیگی کرنے پر حوصلہ افزائی کی شکل میں سالانہ 7 فیصد کی سود سبسڈی، متعینہ ڈیجیٹل لین دین کرنے پرسالانہ 1،200 روپے تک کا کیش بیک اور آگے پھر سے قرض پانے کی اہلیت بھی فراہم کی گئی ہے۔
وزیر اعظم سوندھی اسکیم میں درج فہرست کمرشیل بینکوں۔ سرکاری اور نجی، علاقائی دیہی بینکوں، کوآپریٹیو بینکوں اور ایس ایچ جی بینکوں وغیرہ کے علاوہ قرض دینے والے اداروں کے طور پر غیر بینکنگ فنانشل کمپنیوں  اور مائیکرو فنانس اداروں  کو اسکیم سے جوڑ کر ان چھوٹے کاروباریوں کے دروازوں تک بینکوں کی خدمات پہنچانے پر غور کیا گیا ہے۔ ڈیجیٹل ادائیگی کے پلیٹ فارم پر ان وینڈروں کو لانا ان کے کریڈٹ پروفائل کی تشکیل کرنے کے لئے بہت ہی اہم جزو ہے تاکہ انہیں باقاعدہ شہری معیشت کا حصہ بننے میں مدد مل سکے۔
اسمال انڈسٹریز ڈویلپمنٹ بینک آف انڈیا  کو اس اسکیم کو نافذ کرنے کی ذمہ داری دی گئی ہے۔ ریہڑی والوں کو قرض دینے کیلئے ان قرض دینے والے اداروں کی کریڈٹ گارنٹی فنڈ ٹرسٹ برائے مائیکرو اینڈ اسمال انٹرپرائزز  کے توسط سے حوصلہ افزائی کے لئے ان کے پورٹ فولیو کی بنیاد پر ایک گریڈڈ گارنٹی کور فراہم کی جاتی ہے۔
سڑکوں پر ریہڑی لگا کر کاروبار کرنے والے زیادہ تر کاروباری بہت کم فائدہ پر اپنا کاروبار کرتے ہیں۔ اس اسکیم کے تحت ایسے کاروباریوں کو چھوٹی قرض امداد سے نہ صرف بڑی راحت ملنے کی امید ہے بلکہ انہیں معاشی ترقی کرنے میں بھی مدد ملے گی۔ ایک مربوط آئی ٹی پلیٹ فارم ، ویب پورٹل اور موبائل ایپ کے استعمال نے اس اسکیم کو کم ازکم حکومت اور زیادہ سے زیادہ حکمرانی کے مقصد کے ساتھ سماج کے اس طبقے تک پہنچنے اور انہیں فائدہ پہنچانے میں اہل بنایا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ن ا۔ م ف ۔
2020۔08۔12
U – 4488
(Visitor Counter : 162
وزارت دفاع
دفاعی امور کی وزارت نے طالبات کو راشٹریہ انڈین ملیٹری کالج اور راشٹریہ ملیٹری اسکولوں میں داخلہ دیئے جانے کی اجازت کی تجویز پیش کی
اہم خصوصیات:
- مجوزہ منصوبے کو 2 مرحلوں میں نافذ کیا جائے گا۔
- پہلے مرحلے میں آر آئی ا یم سی کے لئے طلباء کی گنجائش کو 250 سے بڑھا کر 300 کیا جائے گا / لڑکیوں کو جون 2022 میں آر آئی ایم ای داخلہ امتحان میں شامل ہونے کی اجازت دی جائے گی۔
- آر ایم ایس میں داخلہ لینے کے لئے ہر اسکول میں چھٹی کلاس میں داخلہ حاصل کرنے والی طالبات کےلئے مجموعی خالی اسامیوں کا 10 فیصد ریزرو کی گئی ہیں۔
سپریم کورٹ کے حکم پر عمل کرتے ہوئے وزارت دفاع  نے طالبات کو انڈین ملیٹری کالج  اور راشٹریہ ملٹری اسکولوں  میں داخلہ دینے کی تجویز پیش کی ہے۔ سپریم کور ٹ میں پیش کئے گئے ایک حلف نامے کے مطابق دیگر منسلک ڈھانچے اورانتظامی مدد کے ساتھ ساتھ اضافی اسامیوں کو بھی بھرے جانے کی ضرورت ہے اسے دورمراحل میں مکمل کئے جانے کی تجویز ہے۔
پہلے مرحلے میں آر آئی ایم سی میں داخلے کے لئے 6 مہینوں میں پانچ طالبات کوشامل کرتے ہوئے طلباء کی زیادہ سے زیادہ گنجائش کو 250 سے بڑھا کر 300 کیا جائے گا۔یہ اضافہ بنیادی ڈھانچے میں کچھ بہتری اور لڑکی کیڈٹوں کی مدد کرنے کے لئے اضافی اسٹاف کی وجہ سے متاثر ہوسکتی ہے۔ اس کے لئے یہ داخل کیا گیا ہے کہ آر آئی ایم سی میں جنوری 2023 میں شروع ہونے و الے تعلیمی سال میں رجسٹریشن کے لئے جون 2022 میں طے کئے گئے آر آئی ایم سی کےداخلہ امتحان میں طالبات کو شامل ہونے کی اجازت دی جائے گی۔
اسی طرح دوسرے مرحلے میں ہر چھ مہینے میں دس لڑکیوں کو شامل کرتے ہوئے طلباء کی گنجائش کو 300 سے بڑھا کر 350 کیا جائے گا، اس اضافہ کے آخر میں آر آئی ایم سی میں لڑکوں کی تعداد 250 اور لڑکیوں کی تعداد 100 ہوجائے گی۔ اس کے لئے یہ داخل کیا گیا ہے کہ آر آئی ایم سی میں جنوری 2028 میں شروع ہونے والے تعلیمی سال کے لئے آر آئی ایم سی میں رجسٹریشن حاصل کرنے کے لئے جون 2027 میں طے کئے آر آئی ایم سی داخلہ امتحان میں طالبات کو شامل ہونے کی اجازت دی جائے گی۔ آر آئی ایم سی دہرہ دون  میں واقع ہے۔
اس حلف نامہ میں کہا گیا ہے کہ پرائیویسی، سلامتی اور سیکورٹی کے ساتھ لڑکیوں کے رہن سہن کو ا ٓسان بنانے کے لئے اسکول احاطہ میں ان کے مطابق بنیادی ڈھانچہ تیار کرنے کی ضرورت ہے۔ اہل کاروں کا ایک بورڈ ان امور کی جانچ کررہا ہے جس سے مطلوبہ لڑکی کے مطابق مطلوبہ بنیادی ڈھانچہ اور مدد کرنے والے اسٹاف کو قائم کیا جاسکے۔
لڑکیوں کو آر ایم ایس میں شامل کرنے کے لئے درج ذیل تجاویز ہیں:
- پہلا مرحلہ : تعلیمی سال 23-2022 کے لئے آر ایم ایس میں داخلہ کے لئے ہر اسکول میں چھٹی کلاس میں داخلہ حاصل کرنےکی خواہشمند طالبات کے لئے مجموعی اسامیوں کا 10 فیصد ریزر ہونا چاہئے۔
- دوسرا مرحلہ : تعلیمی سال 24-2023 کے لئے آر ایم ایس میں داخلہ کے لئے ہر اسکول میں چھٹی کلاس اور نویں کلاس میں داخلہ حاصل کرنے کی خواہش مند طالبات کے لئے مجموعی خالی اسامیوں کا 10 فیصد ریزروہونا چاہئے۔
راشٹریہ ملیٹری اسکول ،چیل  ، اجمیر ، بیلگام ، بنگلورو ، دھول پور  میں واقع ہیں۔دستیاب سیٹوں کا 30 فیصد عام لوگوں کے بچوں کےلئے بھی مخصوص ہے۔ تقریبا 350 سیٹوں کے لئے دسمبر کے مہینے میں داخلہ امتحان منعقد کئے جاتے ہیں۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 151.94 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی شرح 7,23,619 ہے۔
فی الحال زیر علاج مریضوں کی شرح 2.03 فیصد ہے۔
سردست صحت یابی کی شرح 96.62فیصد ہے ۔
گزشتہ 24 گھنٹوں کے دوران 46,569مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,45,00,172ہوگئی ہے۔
پچھلے 24 گھنٹوں کے دوران1,79,723نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل69.16کروڑ ٹیسٹ کئے جاچکے ہیں۔
اومیکرون ویرئنٹ کی ریاست وار صورتحال
|
|
نمبرشمار
|
|
ریاست
|
|
اومیکرون معاملوں کی تعداد
|
|
ڈسچارج/ صحتیاب/مائیگریٹڈ
|
|
1
|
|
مہاراشٹر
|
|
1,216
|
|
454
|
|
2
|
|
راجستھان
|
|
529
|
|
305
|
|
3
|
|
دہلی
|
|
513
|
|
57
|
|
4
|
|
کرناٹک
|
|
441
|
|
26
|
|
5
|
|
کیرالہ
|
|
333
|
|
93
|
|
6
|
|
گجرات
|
|
236
|
|
186
|
|
7
|
|
تملناڈو
|
|
185
|
|
185
|
|
8
|
|
ہریانہ
|
|
123
|
|
92
|
|
9
|
|
تلنگانہ
|
|
123
|
|
47
|
|
10
|
|
اترپردیش
|
|
113
|
|
6
|
|
11
|
|
اوڈیشہ
|
|
74
|
|
8
|
|
12
|
|
آندھرا پردیش
|
|
28
|
|
9
|
|
13
|
|
پنجاب
|
|
27
|
|
16
|
|
14
|
|
مغربی بنگال
|
|
27
|
|
10
|
|
15
|
|
گوا
|
|
19
|
|
19
|
|
16
|
|
مدھیہ پردیش
|
|
10
|
|
10
|
|
17
|
|
آسام
|
|
9
|
|
9
|
|
18
|
|
اترا کھنڈ
|
|
8
|
|
5
|
|
19
|
|
میگھالیہ
|
|
4
|
|
3
|
|
20
|
|
انڈمان ونکوبار جزائر
|
|
3
|
|
0
|
|
21
|
|
چنڈی گڑھ
|
|
3
|
|
3
|
|
22
|
|
جموں وکشمیر
|
|
3
|
|
3
|
|
23
|
|
پذوچیری
|
|
2
|
|
2
|
|
24
|
|
چھتیس گڑھ
|
|
1
|
|
1
|
|
25
|
|
ہماچل پردیش
|
|
1
|
|
1
|
|
26
|
|
لداخ
|
|
1
|
|
1
|
|
27
|
|
منی پور
|
|
1
|
|
1
|
|
|
|
مجموعی
|
|
4,033
|
|
1,552
شمال مشرقی ریاستوں کی ترقی کی وزارت
مرکزی وزیر ڈاکٹر جتیندر سنگھ نے ہند – روس دوستی کار ریلی – 2021 کو روانہ کیا
نئی دلّی ، 08 اپریل / شمال مشرقی خطے کی ترقی کے مرکزی وزیر مملکت  ، وزیر اعظم کے دفتر ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج ہند – روس دوستی کار ریلی - 2021 کو ہری جھنڈی دکھاکر روانہ کیا ۔ بین الاقوامی دوستی کار ریلی ایسوسی ایشن ، آئی ایف سی آر اے کے ذریعہ منعقد یہ کار ریلی 18 سے 20 اپریل کو روس میں منعقد ہو گی ۔ یہ آئی ایف سی آر اے کا پانچواں ایڈیشن ہے اور اس میں شمال مشرق کے 14 شرکاء ہندوستان کی نمائندگی کر رہے ہیں ۔
ہری جھنڈی دکھانے کی تقریب کے بعد اظہارِ خیال کرتے ہوئے ڈاکٹر جتیندر سنگھ نے کہا کہ روس ، ہندوستان کا ایک بھروسے مند ساجھیدار ہے اور کھیل کود کے مشترکہ انعقاد سے دونوں ملکوں کے درمیان دوستی کے رشتے اور زیادہ مضبوط ہوں گے ۔ انہوں نے کہا کہ وزیر اعظم نریندر مودی کی قیادت میں روس کے ساتھ سفارتی ، سماجی اور ثقافتی تعلقات نئی اونچائی تک پہنچ گئے ہیں ۔ ڈاکٹر جتیندر سنگھ نے امید ظاہر کی کہ شمال مشرقی خطے کے شرکاء سے دونوں ملکوں کے درمیان بڑھتے ہوئے تعلقات مزید مستحکم ہوں گے ۔
اس تقریب کا انعقاد شمال مشرقی خطے کی ترقی کی وزارت کے ذریعہ کیا جا رہا ہے ، جس میں نو جوانوں کے امور اور کھیل کود کی وزارت اور امور خارجہ کی وزارت تعاون کر رہی ہے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔
U.No. 3532
(Visitor Counter : 130
وزیراعظم کا دفتر
وزیراعظم نے غریب افراد کی خدمت کے 8برسوں کی تفصیلات ساجھا کیں
وزیراعظم ،جناب نریندرمودی نے کہاہے کہ حکومت غریبوں اور حاشیہ پرزندگی گزارنے والے افراد کی خدمت کے لئے پوری طرح وقف ہے ۔ جناب مودی نے یہ بھی کہا کہ حکومت نے ہمیشہ ، غریب افراد کی موثر اورشفاف طریقے سے خدمت کی فراہمی کو یقینی بنانے کے لئے کام کیاہے ۔
انھوں نے ایک مائی جی اووی ٹوئیٹ سلسلہ اور اپنی ویب سائٹ اور نموایپ سے مضامین بھی ساجھا کئے ۔
وزیراعظم نے ٹوئیٹ کیا :
‘‘میری حکومت نے ہمیشہ غریب افراد کے لئے موثر اورشفاف طریقے سے خدمات کی فراہمی کو یقینی بنانے کے لئے کام کیا ہے ۔ #8YearsOfGaribSeva"
‘‘ہماری حکومت ، غریبوں اور حاشیہ پرزندگی گزارنے والے افراد کی خدمت کے لئے پوری طرح وقف ہے ۔ ان مضامین میں #8YearsOfGaribSeva" کی جانب کلیدی کوششوں کواجاگرکیا گیاہے ۔’’
وزارت آیوش
وزارت آیوش نے اپنے پروڈکٹ آیودھ ایڈوانس کے لئے گمراہ کن دعووں کے لئے گجرات کی فرم کے خلاف سخت کارروائی کرنے کی ہدایت دی
نئی دہلی:20 اپریل ، 2021: وزارت آیوش کے ایک خط پر عمل کرتے ہوئے گجرات کے فوڈ اینڈ ڈرگ کنٹرول ایڈمنسٹریشن کے جوائنٹ کمشنر  نے راجکوٹ میں قائم ایک آیورویدک ڈرگس مینوفیکچرر کو وجہ بتاؤ نوٹس جاری کیا ہے جس نے آیودھ ایڈوانس پروڈکٹ کے بارے میں گمراہ کن دعوے کیے تھے۔ کمپنی نے دعوی کیا ہے کہ اس کا مذکورہ پروڈکٹ کووڈ 19 کے علاج اور بندوبست کے لئے طبی اعتبار سے پہلی آزمائشی دوائی ہے۔ کمپنی نے مزید دعویٰ کیا ہے کہ اس کا پروڈکٹ ریمڈیسوویر سے تین گنا زیادہ بہتر ہے اور یہ کہ ’آیودھ ایڈوانس شروع ہوتی ہے جہاں سے ویکسینیں رک جاتی ہیں‘۔
وزارت آیوش کے ڈرگ پالیسی سیکشن نے گجرات کی آیورویدک لائسنسنگ اتھارٹی کو ہدایت کی تھی کہ وہ اس کمپنی کے خلاف سخت کارروائی شروع کرے جس نے اپنے پروڈکٹ آیودھ ایڈوانس کے لئے اس طرح کے گمراہ کن دعوے کئے ہیں۔
وزارت آیوش کے ڈرگ پالیسی سیکشن کے ڈپٹی ایڈوائزر ڈاکٹر ایس آر چنتا کے ذریعہ 18 اپریل کو جاری کردہ ایک خط میں گجرات کی آیورویدک ڈرگس لائسنسنگ اتھارٹی کے جوائنٹ کمشنر سے کہا گیا تھا کہ وہ میسرز شکلا اشار ایم پیکس پرائیوٹ لمیٹڈ راجکوٹ کے خلاف سخت اور فوری کارروائی کریں۔ خط میں 6-5 وجوہات کا حوالہ دیا گیا ہے جو کمپنی کے خلاف سخت کارروائی کرنے کی دعوت دیتی ہیں۔
وزارت آیوش کی جانب سے خط میں دوا کی مرکبات سے متعلق دعووں کے سلسلے میں کمپنی کی جانب سے شدید بدانتظامی کی نشاندہی کی گئی ہے۔ آیورویدک اصول کی کتاب کا حوالہ دیتے ہوئے خط میں کہا گیا ہے کہ یہ مرکبات دفعہ 33 ای ای بی کی خلاف ورزی کر رہی ہے جس میں ایک خاص ڈرگ کو غلط برانڈ والے اور تیز دواؤں کے زمرے میں ڈال دیا گیا ہے۔ خط میں رول 158 بی کا حوالہ بھی دیا گیا ہے اور کہا گیا ہے کہ اس کی شرائط پوری نہیں ہوئی ہیں۔ یہ قاعدہ 3  مرکبات کی لائسنسنگ سے متعلق ہے اور اس کی ضرورت ہے کہ اجزاء مستند کتابوں کے حصے میں آئیں جو پہلے شیڈول کے تحت مذکور ہیں۔"
یہ بات قابل ذکر ہے کہ مبینہ طور سے پروڈکٹ کے کلینیکل مطالعہ کو مختلف کمیٹیوں یعنی کووڈ 19 پر انٹر ڈسپلنری آیوش ٹاسک فورس اور انٹر ڈسپلنری ٹیکنیکل رویو کمیٹی  کے حوالے کیا گیا تھا۔ دونوں کمیٹیوں نے پروڈکٹ کے ساتھ ساتھ ٹرائل کلینیکل ٹرائل کو بھی مسترد کردیا تھا کیونکہ اس نے آیور وید اور اسٹڈی پروٹوکول کے اصولوں پر عمل نہیں کیا تھا۔
یہ بات بھی قابل ذکر ہے کہ کمپنی نے دعوی کیا ہے کہ یہ پروڈکٹ ایک سیال مرکبات ہے جس میں 21 مختلف اقسام کے پلانٹ پر مبنی نچوڑ ہیں۔ آیورویدک صحیفے میں بتایا گیا ہے کہ یہ اجزاء انسانی استعمال کے لئے موثر اور محفوظ ہیں۔ اس دعوے کے لئے وزارت کے خط میں واضح طور پر ذکر کیا گیا ہے کہ زیر غور پروڈکٹ کے مرکبات میں شامل کچھ اجزاء کا ذکر آیورویدک کلاسیکی متن میں نہیں کیا گیا ہے جیسا کہ ڈرگ اینڈ کاسمیٹکس ایکٹ 1940 کے پہلے شیڈول میں لکھا گیا ہے۔ لہذا اسے ڈرگ اینڈ کاسمیٹکس ایکٹ 1940 کے رول 3 اے اور 3   کے تحت اسے آیورویدک دوا قرار نہیں دیا جاسکتا۔
وزارت نے گجرات کے فوڈ اینڈ ڈرگ کنٹرول ایڈمنسٹریشن کے جوائنٹ کمشنر  کی جانب سے کی گئی کارروائی کے بارے میں سے رپورٹ طلب کی تھی، جس پر عمل کرتے ہوئے ریاستی اتھارٹی نے 7 دن کا وجہ بتاؤ نوٹس جاری کیا ہے۔ یہ امر قابل ذکر ہے کہ آیوش کی وزارت کے خط میں یہ بھی بتایا گیا تھا کہ مذکورہ دوائی ’آیودھ ایڈوانس‘ علاج معالجے کے قابل نہ ہونے کی وجہ سے دفعہ 33 ای ای ڈی کی خلاف ورزی کررہی ہے جیسا کہ مینوفیکچرر نے دعوی کیا ہے اور جو عوامی شکایات کا سبب بنی ہے۔
-----------------------
ش ح۔م ع۔ ع ن
U NO:3865
(Visitor Counter : 180
وزارت دفاع
تیجس جنگی طیاروں کی تیاری
نئیدہلی ، 5 فروری / رکشا راجیہ منتری جناب شری پد نائک نے آج لوک سبھا میں جناب ایس مُنی سوامی کے سوال کے تحریری جواب میں بتایا ہے کہ 40 ہلکے جنگی طیاروں  کے علاوہ ، تیجس طیارہ  ، حکومت نے بھارتی فضائیہ کے لئے بڑی ہوئی صلاحیتوں کے ساتھ 83 ایل سی اے ایم کے – 1 اے طیارے تیار کرنے کا منصوبہ وضع کیا ہے ۔
ابتدائی آپریشن منظوری کے تحت 16 جنگی طیاروں کی تیاری مارچ ، 2019 ء میں مکمل ہو چکی ہے اور 16 جنگی طیاروں کی تیاری حتمی آپریشن منظوری کے تحت ہے ۔ ساتھ ہی ساتھ 8 ٹرینر کی تیاری کا کام بھی ایچ اے ایل نے شروع کر رکھا ہے ۔
ایل سی اے ایم کے – 1 اے طیارے میں متعدد نئے فیچر بھی شامل کئے گئے ہیں تاکہ اس طیارے کی مختلف النوع صلاحیتوں مثلاً پرواز ، راڈار ، اسلحہ جات ، ہوا سے ہوا میں ایندھن بھرنے وغیرہ کی اہلیت میں اضافہ کیا جا سکے ۔
تیجس ایم کے – 1 اے جنگی طیارے کی آزمائشی پرواز 2022 ء تک مکمل کرنے کا منصوبہ ہے ۔
) م ن ۔ ع ا )
U.No. 577
(Visitor Counter : 57
محنت اور روزگار کی وزارت
روزگار سے متعلق جی 20 کے گروپ کی پہلی میٹنگ جودھپور میں جاری
پینل میں شامل افراد نے ’عالمی ہنرمندی میں موجود خامیوں کو دور کرنے‘ پر تبادلہ خیال کیا، جو کہ میٹنگ کی ترجیحات میں شامل ہے
بات چیت نے مہارتوں کو آگے بڑھانے، مہارت کی درجہ بندی کو ہم آہنگ کرنے اور جامع عالمی مہارت کے منظر نامے کی ضرورت کے بارے میں نتیجہ خیز بصیرت فراہم کی
پینل نے مہارتوں کی ہم آہنگی اور مہارتوں اور سند کاری کو باہمی طور پر تسلیم کرنے سے متعلق بین الاقوامی مکالمے اور تعاون کی ضرورت پر زور دیا
ہندوستان کی جی 20 کی صدارت کے تحت، روزگار سے متعلق ورکنگ گروپ کی پہلی میٹنگ 4-2 فروری، 2023 کو جودھپور میں منعقد کی جا رہی ہے۔ روزگار سے متعلق اس ورکنگ گروپ  کی بات چیت کی قیادت وزارت محنت اور روزگار کر رہی ہے۔ اس گروپ کے پاس ترجیحی محنت، روزگار اور سماجی مسائل سے نمٹنے کا مینڈیٹ ہے۔
وزارت محنت اور روزگار کی طرف سے آج ’’عالمی مہارتوں اور قابلیت کی ہم آہنگی کے لیے حکمت عملیوں کی کھوج اور مشترکہ ہنر کی درجہ بندی کے لیے ایک فریم ورک تیار کرنے‘‘ پر ایک پینل بحث کا اہتمام کیا گیا۔ پینل میں شامل لوگوں نے ہندوستانی صدارت کی طرف سے روزگار کے اس ورکنگ گروپ کے لیے منتخب کردہ ترجیحی شعبہ یعنی ’’عالمی ہنرمندیوں میں موجود خامیوں کو دور کرنے‘‘ پر تبادلہ خیال کیا۔
اس مباحثے کی صدارت اور نظامت جناب اتل کمار تیواری، سکریٹری برائے ہنر مندی اور صنعت کاری کی وزارت نے کی، جنہوں نے اس تقریب کے لیے بصیرت انگیز رہنمائی فراہم کی۔ پینل متعلقہ شعبے کے ممتاز رہنماؤں پر مشتمل تھا، جیسے کہ جناب مختار عزیز، اہلیت، معیار کاری اور تربیتی پروگراموں کے ڈائریکٹر، جمہوریہ انڈونیشیا کی افرادی قوت کی وزارت؛ جناب اسٹیفانو اسکارپیٹا، ڈائریکٹر برائے روزگار، محنت اور سماجی امور، تنظیم برائے اقتصادی تعاون اور ترقی أاو ای سی ڈی)؛ نیشنل ایجوکیشن ٹیکنالوجی فورم  کے چیئرمین، انل ڈی سہسر بدھے؛ انٹرنیشنل لیبر آرگنائزیشن  میں ہنر اور روزگار کی ماہر محترمہ کرسٹین ہوفمین، اور ٹیم لیز کے وائس چیئرمین جناب منیش سبھروال۔
جی 20 ممالک کے مندوبین، مہمان ممالک، بین الاقوامی اور قومی تنظیموں اور دیگر ممتاز بین الاقوامی اور قومی ماہرین نے بحث میں شرکت کی۔ مرکزی اور ریاستی حکومت کے کئی اداروں کے افسران، صنعتی اداروں کے نمائندوں، اکیڈمی اور لیبر-20 انگیجمنٹ گروپ کے چیئر نے بھی شرکت کی۔
پینل ڈسکشن میں مہارت کی کمی، فاضلیت اور عدم مماثلت کے عالمی رجحانات پر توجہ مرکوز کی گئی اور ان مہارتوں کی کمی کو پورا کرنے، عالمی مہارتوں اور قابلیت کی ہم آہنگی کے لیے ایک مشترکہ روڈ میپ تیار کرنے کے ذرائع پر غور کیا گیا۔پینل میں شامل ماہرین کے متنوع نقطہ نظر اور مہارت نے مہارتوں اور قابلیت کی ہم آہنگی کی کوششوں کی موجودہ حالت کا ایک جائزہ فراہم کیا اور مہارت کی درجہ بندی کو مزید اونچائی پر لے جانے اور ہم آہنگ کرنے کی ضرورت پر ایک پرکشش بحث کا باعث بنا۔
بات چیت نے مہارتوں اور قابلیت کے شعبے کو آگے بڑھانے اور زیادہ ہم آہنگ اور جامع عالمی مہارت کے منظر نامے کی تشکیل کی ضرورت پر نتیجہ خیز بصیرت فراہم کی۔ چیئر نے مہارتوں اور سند کاری کے بارے میں باہمی طور پر تسلیم کرنے سے متعلق بین الاقوامی مکالمے اور مہارتوں کی ہم آہنگی اور دو طرفہ/کثیر طرفہ شراکت داری کی ضرورت پر زور دیتے ہوئے پینل کی سفارشات کا خلاصہ پیش کیا۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 190.50 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 19,637 ہے۔
فی الحال زیر علاج مریضوں کی شرح 0.05 فیصد ہے۔
سردست ملک میں شفایابی کی شرح 98.74 فیصد ہے۔
گزشتہ 24 گھنٹوں کے دوران 3,044 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,63,949 ہوگئی ہے۔
پچھلے 24 گھنٹوں کے دوران 2,288 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.47 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 84.15 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,84,843 ٹیسٹ کئے گئے۔
کوئلے کی وزارت
سی ایم پی ڈی آئی ایل، رانچی میں عالمی یوگا دن 2021 منایا گیا
نئی دہلی، 21 جون 2021: آج رانچی کے سینٹرل مائن پلاننگ اینڈ ڈیزائن انسٹی ٹیوٹ لمیٹڈ  میں عالمی برادری کے ساتھ یوگا 2021 کا عالمی دن منایا گیا۔
سی ایم پی ڈی آئی ایل اور ڈبلیو سی ایل کے سربراہ جناب منوج کمار، ڈائرکٹر جناب آر این جھا، ڈائرکٹر جناب ایس کے گماستا اور دیگر ادارے کے ملازمین نے اس موقع پر کوویڈ 19 کے تمام پروٹوکول اور ضوابط کا خیال رکھتے ہوئے جوش و خروش کے ساتھ شرکت کی۔
اس سے قبل اس موقع پر "زندگی میں یوگا کی اہمیت" کے موضوع پر آن لائن منعقدہ مضمون نگاری کے مقابلے کے فاتحین کو انعامات بھی تقسیم کیے گئے تھے۔
وزارت دفاع
ریئر ایڈمرل سنجے واتسائن نے مشرقی بحری بیڑے کے کمانڈر کا عہدہ سنبھال لیا
نئی دلّی، 10 جنوری / ریئر ایڈمرل سورج بیری، اے وی ایس ایم، این ایم، وی ایس ایم نے 10 فروری، 2020 کو وشا کھا پٹنم میں منعقدہ ایک متاثر کن تقریب میں ریئر ایڈمرل سنجے واتسائن، این ایم کو مشرقی بحری بیڑے کی کمان سونپ دی۔ مشرقی بحری بیڑہ بھارتی بحریہ کے صف اول کے جنگی جہازوں میں شامل ہے اور بحر ہند۔ اوقیانوس خطے میں قوم کے بحری مفادات کے تحفظ کے لئے تعینات ہے۔
ریئر ایڈمرل سنجے وائسائن پُر وقار نیشنل ڈیفنس اکاڈمی، کھڑک واسلہ، ڈیفنس سروسز اسٹاف کالج، ویلنگٹن، نیول وار کالج، ممبئی اور نیشنل ڈیفنس کالج، نئی دلّی کے سابق طالب علم رہے ہیں۔ توپ خانہ اور میزائل سسٹم کے ماہر ایڈمرل سنجے واتسائن سمندری اور ساحلی علاقوں کے وسیع تجربے کے حامل ہیں۔
۔۔۔۔۔۔
U. 688ٰ
م۔ ر۔ر۔ .
(Visitor Counter : 128
کوئلے کی وزارت
بوائلر میں دھماکے کے حادثے کی اعلیٰ سطح کی تحقیقات کا حکم دے دیا گیا ہے
نئی دہلی،4 جولائی، یکم جولائی 2020 کو این ایل سی آئی ایل کے تھرمل پاور اسٹیشن –II کے یونٹ V کے ایک بوائلر میں دھماکے کے اسباب کا جس میں جانی نقصان ہوا، این ٹی پی سی کے ریٹائرڈ ڈائرکٹر  جناب پی کے مہاپاتر کی سربراہی میں اعلیٰ سطح کی تحقیقات کا حکم دیا گیا ہے۔اس تحقیقات میں حادثے کی وجہ کا پتہ لگایا جائے گا۔ ڈائرکٹر سطح کے افسر کی سربراہی میں ایک داخلی تحقیقاتی کمیٹی بھی تشکیل دی گئی ہے۔ ٹی پی ایس-II کے یونٹ ہیڈ کو معطل کردیا گیا ہے اور اور ٹی پی ایس-II اسٹیج-II میں ہر ایک کے 210 میگاواٹ کے دیگر 4 یونٹوں کو حفاظتی جانچ کےلیے بند کردیا گیا ہے۔این ایل سی آئی ایل کے ڈائرکٹر  کو پر تحقیقات کا نتیجہ نکلنے تک فوری طورپر چھٹی پر بھیج دیا گیا ہے۔
وزیراعظم کا دفتر
وزیر اعظم نے ’بیٹنگ دی ریٹریٹ‘تقریب کی جھلکیاں شیئر کیں
وزیراعظم جناب نریندر مودی نے ’بیٹنگ دی ریٹریٹ‘تقریب کی جھلکیاں شیئر کی ہیں۔
وزیر اعظم نے ٹویٹ کیا:
’’آج صبح ’بیٹنگ دی ریٹریٹ‘تقریب کی جھلکیاں۔
وزیراعظم کا دفتر
وزیراعظم نے آئی آئی ایس ای آر ،پونے میں سائنسدانوں سے بات چیت کی
نئی دہلی، 08 دسمبر 2019/ وزیراعظم جناب نریندر مودی نے آج پونے، مہاراشٹر میں انڈین انسٹی ٹیوٹ آف سائنس ایجوکیشن اینڈ ریسرچ  کے سائنسدانوں سے بات چیت کی۔
آئی آئی ایس ای آر کے سائنسدانوں نے صاف ستھری توانائی کے استعمال کے لیے نئے مادے اور آلات سے لے کر زرعی بایو ٹکنالوجی تک اور قدرتی وسائل کا نقشہ تیار کرنے تک مختلف موضوعات پر وزیراعظم کے سامنے پرزینٹیشن پیش کی۔ پرزینٹیشنز میں مالی کیولر بائیو لوجی، اینٹی مائیکروبیئل رکاوٹ ، ماحولیات کا مطالعہ اور ریاضیاتی فائنینس ریسرچ کے شعبے میں جدید ترین ٹکنالوجی کا تذکرہ کیا گیا۔
وزیراعظم نے معلوماتی پرزینٹیشنز کے لیے سائنسدانوں کی تعریف کی۔ انہوں نے اُن سے کہا کہ وہ کم لاگت والی ٹکنالوجی تیار کریں جس سے کہ ہندوستان کی مخصوص ضرورتوں کو پورا کیا جا سکے اور ہندوستان کی ترقی کی رفتار کو تیز کرنے میں مدد ملے۔
اس سے قبل وزیراعظم نے آئی آئی ایس ای آر، پونے کیمپس کا دورہ کیا اور طلبا و ریسرچرز سے بات چیت کی۔ انہوں نے آئی آئی ایس ای آر میں سی –ڈیک کے ذریعے لگائے گئے جدید ترین سُپر کمپیوٹر پرم برہما کو بھی دیکھا، جو 797 ٹیرا فلاپس کی زیادہ سے زیادہ کمپیوٹنگ کی صلاحیت رکھتا ہے۔
انڈین انسٹی ٹیوٹ آف سائنس ایجوکیشن اینڈ ریسرچ  ہندوستان میں اعلیٰ سائنسی تعلیم اور تحقیق کے اداروں کا ایک گروپ ہے۔
وزیراعظم پونے میں ڈی جی پی کی دو روزہ کانفرنس میں شرکت کے لیے گئے ہوئے ہیں۔
۔۔۔۔۔۔۔۔۔۔۔
م ن۔ا گ ۔ م ت ح ۔
U-5645
(Visitor Counter : 82